**ביה"ס למדעי המדינה**

**לימודים לתואר ראשון (ב"א( - לימודי יום ולימודי ערב**

**מטרת הלימודים**

להקנות לתלמידים ידע תיאורטי ויישומי על העולם המדיני - המבנים, המוסדות המרכיבים אותו והתהליכים הפוליטיים הפועלים בו. בתואר הראשון יילמדו כלל הדיסציפלינות במרכיבות את מושג "מדעי המדינה": ממשל ופוליטיקה, מנהל ומדיניות ציבורית, יחסים בינלאומיים ומחשבה מדינית.

**מבנה הלימודים**

מסלול דו חוגי: בשנה הראשונה נלמדים ארבעת המבואות מהדיסציפלינות המפורטות מעלה. בשנה השנייה נלמדים קורסים מתודולוגיים, מבוא למערכת פוליטית ישראלית ושיעור מתקדם לבחירה. בשנה השלישית נלמדים שני שיעורים מתקדמים לבחירה ושני סמינריונים לבחירה.

מסלול חד חוגי: הלימודים כוללים 74 נקודות זכות מביה"ס למדעי המדינה. מלבד קורסי החובה המפורטים במסלול הדו חוגי, ילמדו תלמידי מסלול זה 5 שיעורים מתקדמים לבחירה ו-3 סמינריונים. כמו כן, ילמדו 46 נקודות מקורסים אקדמיים מחוץ לביה"ס ובלבד שיכללו לפחות סמינריון אחד בדרג 3.

מסלול דו שנתי: חדש! **תואר ראשון בשנתיים**. במסגרת התכנית הסטודנטים ילמדו 6 סמסטרים לאורך שנתיים, כולל סמסטר קיץ. הלימודים בתכנית במתכונת דו חוגית בלבד. ניתן לשלב את הלימודים במדעי המדינה עם חוג נוסף מכלל חוגי הלימוד באוניברסיטה, גם אם אינו מציע לימודי תואר בשנתיים.

**תנאי קבלה**

למסלול דו חוגי (לימודי יום ולימודי ערב): הקבלה מותנית בעמידה בתנאי הקבלה ברמה הנדרשת ע"י ביה"ס למדעי המדינה: לימודי יום סכ"ם 550, לימודי ערב סכ"ם 510. כמו כן עמידה בתנאי הקבלה האוניברסיטאיים, המפורטים באתר מחלקת הרשמה:

<http://harshama.haifa.ac.il/index.php/2014-05-07-07-33-34/2014-05-07-07-57-55>

\* מצטייני המכינה האוניברסיטאית של אונ' חיפה, בעלי ממוצע 85 ומעלה, יתקבלו ללא פסיכומטרי, בהתאם לעמידה בתנאי הקבלה האוניברסיטאיים.

למסלול חד חוגי: החל מהשנה השנייה בלבד, לתלמידים שהשיגו ממוצע של 80לפחות בכל שיעורי מבוא של שנה

א' וציון 82 לפחות בקורס "מבוא לממשל ופוליטיקה", עמדו בתנאי המעבר משנה א' לשנה ב' בחוג השני, וקבלתם אושרה ע"י יועץ התואר הראשון של ביה"ס.

למסלול דו שנתי: קבלה בהתאם לתנאי הקבלה ברמה הנדרשת ע"י ביה"ס למדעי המדינה למסלול דו חוגי, רמת אנגלית "בסיסי" לפחות, ועמידה בתנאי הקבלה האוניברסיטאיים.

**תכניות לימודים מיוחדות – מסלול לימודי ערב**

תכנית הלימודים במסגרת זו נפרסת על פני ארבע שנים, ביום לימודים אחד בשבוע. בכל שנת לימודים ילמד התלמיד שלושה סמסטרים, בימי א' בין השעות 17:00-21:00. קיימת אפשרות לסיים לימודים תוך שלוש שנים.

**משך הלימודים**

במסלול הדו חוגי והחד חוגי 3 שנים

במסלול לימודי ערב 4 שנים

במסלול דו שנתי – 2 שנים

**תחילת לימודים**

ביה"ס למדעי המדינה מאפשר התחלת לימודים לתואר ראשון בסמסטר א' (אוקטובר) או בסמסטר ב' (פברואר – מרץ).

**מלגות**

סטודנטים מצטיינים בבית הספר למדעי המדינה מועמדים למלגות על סמך ציוני הבחינה הפסיכומטרית:

\*ציון פסיכומטרי גולמי 633 יזכה את הסטודנט במלגה בגובה **3500 ש"ח.**

\*ציון פסיכומטרי גולמי 660 יזכה את הסטודנט במלגה בגובה **7000 ש"ח.**

\*מתן המלגה בהתאם לקריטריונים של [הדיקנאט](http://www.haifa.ac.il/index.php/he/2017-01-25-13-19-41/2547-600-2).

ציון פסיכומטרי משוקלל 650 ומעלה יזכה את הסטודנט במלגה בגובה **3500 ₪,** בכפוף למימוש הלימודים במדעי המדינה והשגת ממוצע 88 בקורסי המבוא של שנה א'.